Нобэ
Iэ сэмэгур нэхъ зыгъэшэрыуэхэм я дунейпсо махуэщ
1942 гъэм Кавказ Ищхъэрэм щыпсэу лъэпкъхэм фашистхэм я бийуэ пэкIу ирагъэкIуэкIащ.
1961 гъэм ухуэн щIадзащ Берлин тIууэ зыгуэш блыныр.
ШыщхьэуIум и 13 -17-хэм Калининград щекIуэкIынущ лъэпкъ щэнхабзэхэм я II дунейпсо фестиваль, «Мамырыгъэм и щIыналъэ-2013» зыфIащар.
Мэкъумэш щIэныгъэхэм я доктор, АКъУ-м и профессор, УФ-м щIэныгъэхэмкIэ щIыхь зиIэ и лэжьакIуэ ТхьэкIушынэ Нухь къызэралъхурэ илъэси 105-рэ ирокъу.
Кубэ революцэм и пашэ, а къэралым и унафэр илъэс 43-кIэ зыIэщIэлъа Кастрэ Фидель и ныбжьыр илъэс 87-рэ ирокъу.
КъБР-м щIыхь зиIэ и артисткэ, уэрэджыIакIуэ цIэрыIуэ Бэгъуэтыж Светланэ къыщалъхуа махуэщ.
Химие щIэныгъэхэм я доктор, профессор, ЩIДАА-м и академик Мэшыкъуэ Нуралий и ныбжьыр илъэс 66-рэ ирокъу.
Полицэм и генерал-полковник КIуэкIуэ Юрэ и ныбжьыр илъэс 58-рэ ирокъу.
УФ-м, КъБР-м, КъШР-м щIыхь зиIэ я артист, Пуччини и цIэкIэ опернэ уэрэджыIакIуэхэм Милан (Италие) щрагъэкIуэкIа зэпеуэм щытекIуа Ташло Алий и ныбжьыр илъэс 50 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 24 — 26-рэ, жэщым градус 18 — 19 щыхъунущ.
